wickkiey/tamil-wikipedia-markdown huggingface dataset:
# நாக லக்சுமயா


**நாக லக்சுமயா** (*Naka Laxmaya*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு திசம்பர் மாதம் 2 ஆம் தேதியன்று இவர் நாகா கோயாவுக்கு மகனாகப் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசா சட்டப் பேரவையின் சட்டமன்ற உறுப்பினராக இருந்தார். 1980 ஆம் ஆண்டில் நடைபெற்ற தேர்தலில் வெற்றி பெற்று மால்காங்கிரி சட்டமன்றத் தொகுதியின் பிரதிநிதியாக ஒடிசா சட்டமன்ற உறுப்பினராகத் தேர்ந்தெடுக்கப்பட்டார்.  

1975 ஆம் ஆண்டில் அரசு வேலையை விட்டுவிட்டு பொதுச் சேவையில் தன்னை ஈடுபடுத்திக் கொண்ட இவர் பின்னர் காங்கிரசு கட்சியில் சேர்ந்து நேரடி அரசியலில் ஈடுபட்டார். 1977 ஆம் ஆண்டு ஒடிசா சட்டப் பேரவைத் தேர்தலில், மால்காங்கிரி சட்டமன்றத் தொகுதியில் காங்கிரசு சார்பில் போட்டியிட்டார், ஆனால் அப்போது தோல்வியடைந்தார்.  

நாகா லக்சுமயா 2020 ஆம் ஆண்டு சனவரி மாதம் 16 அன்று தனது 69 ஆவது வயதில் இறந்தார்.
# நயன் தாரா தாஸ்


**நயன் தாரா தாஸ்** (பிறப்பு 1 சனவரி 1915) பீகாரில் உள்ள ஜமுய் தொகுதியில் முதல் மக்களவை உறுப்பினராக இருந்தார். இவர் முங்கீரின் பூரணிகஞ்சில் பிறந்தார்.  

இவர் முங்கேரிலிருந்து 2வது முறையாகவும், ஜமுய்யிலிருந்து 3வது மற்றும் 4வது முறையாகவும் மக்களவைக்குத் தேர்ந்தெடுக்கப்பட்டார்.
# மணிப்பூர் மக்கள் கட்சி


<span></span><div>Political party in India</div>  

<templatestyles src="Module:Infobox/styles.css"></templatestyles>  
**மணிப்பூர் மக்கள் கட்சி** (*Manipur Peoples Party*) என்பது வடகிழக்கு இந்திய மாநிலமான மணிப்பூரில் உள்ள ஒரு அரசியல் கட்சியாகும். மணிப்பூர் மக்கள் கட்சி 26 திசம்பர் 1968-ல் இந்திய தேசிய காங்கிரசின் அதிருப்தியாளர்களால் நிறுவப்பட்டது. பிப்ரவரி 2007 மணிப்பூர் மாநிலத் தேர்தலில், இக்கட்சி 60 இடங்களில் போட்டியிட்டு 5 இடங்களைப் பெற்றது.  

தற்போது இது தேசிய ஜனநாயகக் கூட்டணியை (இந்தியா) ஆதரித்த வடகிழக்கு அரசியல் கட்சிகளைக் கொண்ட வடகிழக்கு பிராந்திய அரசியல் முன்னணியின் ஒரு பகுதியாகும்.  

## முதல்வர்கள் பட்டியல்
| 3 | முகமது அலிமுதீன் | லிலாங் | 23 மார்ச் 1972 | 27 மார்ச் 1973 |
| --- | --- | --- | --- | --- |
| (3) | 4 மார்ச் 1974 | 9 சூலை 1974 |  |  |
| 8 | ராஜ் குமார் ரன்பீர் சிங் | கெய்ஷாம்தாங் | 23 பிப்ரவரி 1990 | 6 சனவரி 1992 |

## மேலும் பார்க்கவும்

- இந்திய தேசிய காங்கிரசிலிருந்து பிரிந்த கட்சிகள்
- ஓ. ஜாய் சிங்

## குறிப்பு
# பாரடைசியஸ் துடுப்பு வால் கரிச்சான்

**பாரடைசியஸ் துடுப்பு வால் கரிச்சான்** (அறிவியல் பெயர்: *Dicrurus paradiseus paradiseus*) என்பது துடுப்பு வால் கரிச்சானின் துணையினம் ஆகும். இது தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை காணப்படுகிறது.  

## விளக்கம்
பாரடைசியஸ் துடுப்பு வால் கரிச்சான் மைனா அளவில், நீண்ட துடுப்பு வாலுசன் சுமார் 60 செ.மீ. நீளம் இருக்கும். இதன் அலகும் கால்களும் கறுப்பாகவும், விழிப்படலம் செம்பழுப்பாகவும் இருக்கும். இதன் உடல் பளபளப்பான கறுப்பு நிறத் தோற்றம் கொண்டது. இதன் தலையில் சிறிய பின் வளைந்த கொண்டை காணப்படும். வாலின் புற இறகுகள் இரண்டும் மெல்லிய கம்பி போல நீண்டு முடிவில் துடுப்புப் போல் அகன்று திருகிக்கொண்டு முடிந்திருக்கக் காண இயலும்.  

## பரவலும் வாழிடமும்
பாரடைசியஸ் துடுப்பு வால் கரிச்சான் தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை காணப்படுகிறது. தென்னிந்தியாவில் மேற்குத் தொடர்ச்சி மலை சார்ந்த பகுதிகளில் உள்ள பசுங்காடுகளிலும், இலையுதிர் காடுகளிலும், சமவெளிகளிலும், மலைகளில் சுமார் 1200 மீட்டர் உயரம் வரையிலும் காணப்படுகிறது. மூங்கில் காடுகள், இரப்பர் தோட்டங்களிலும் காண இயலும்.  

## நடத்தை
இது வால்காக்கை, மரங்கொத்தி, ஈப்பிடிப்பான் முதலிய பறவைகளோடு சேர்ந்து இரைதேடி அலையும் பழக்கம் கொண்டது. இப்பறவை பலவகைப் பறவைகளைப் போல குரல் எழுப்பும் திறமை கொண்டது. இனப்பெருக்க காலத்தில் புலர்வதற்கு நெடு நேரம் முன்னதாகவே ஓயாது தொடர்ந்து டுங், டுங், டுங் எனக் கணீர் என்ற குரலில் கத்தியபடி இருக்கும்.  
பூச்சிகள், சிறு வண்ணத்துப் பூச்சிகள், மலர்களில் உள்ள தேன் ஆகியவற்றை உணவாகக் கொள்ளும்.  

இப்பறவை பெப்ரவரி முதல் மே முடிய இனப்பெருக்கம் செய்யும். குச்சிகள், வேர், நார் ஆகியவற்றைக் கொண்டு மரங்களின் பறங்களில் தொங்கும் கிளைகளில் சிலந்தி நூல் கொண்டு கூடு கட்டும். கூடுகளை தரையில் இருந்து ஊந்து முதல் 15 மீட்டர் உயரத்தில் காண இயலும். பாலேட்டு வெண்மையான செம்பழுப்புக் கறைகள் கொண்ட மூன்று முட்டைகளை இடும்.
# ஆந்தரே சாக்கரோவ் பரிசு

**ஆந்தரே சாகரோவ் பரிசு (Andrei Sakharov Prize)** என்பது 2006 ஆம் ஆண்டு முதல் அமெரிக்க இயற்பியல் மன்றத்தால் இரண்டாண்டுக்கு ஒருமுறை வழங்கப்படும் ஒரு பரிசு ஆகும். பெறுநர்கள் " ஒப்பரிய *தலைமைக்கும் அல்லது மாந்தஉரிமைகளை நிலைநாட்டுவதில் அறிவியலாளர்களின் அருஞ்செயல்களுக்காக* "த் தேர்ந்தெடுக்கப்படுகிறார்கள். சோவியத்து ஒன்றியத்தின் அணு இயற்பியலாளரும் மாறுபட்டு விலகியவரும் மாந்த உரிமை ஆர்வலருமான ஆந்தரே கசாக்கரோவ் (1921-1989) என்பவரின் பெயரால் இந்தப் பரிசு வழங்கப்படுகின்றது; 2007 ஆம் ஆண்டில் இதன் மதிப்பு $10,000 ஆக இருந்தது.  
## பரிசு பெற்றவர்கள்

- 2006 யூரி ஓருலோவ் (காருணெல் பல்கலைக்கழகம்)
- 2008 இலியாங்கிங்கு சூ (சீன அறிவியல் அகாடமி)
- 2010 எருமன் வினிக்கு (இசுடான்போர்த நேர்கோட்டு முடுக்கக மையம்), சோசப்பு பிருமன் (நியூயார்க்கு நகரப் பல்கலைக்கழகம்), மோரிசு (மொயிசே) பிரிப்புத்தீன் (தேசிய அறிவியல் அறக்கட்டளை)
- 2012 முலுகெட்டா பெக்கலி (அடிசு அபாபா பல்கலைக்கழகம்), இரிச்சாடு வில்சன் (ஆவேடு (Harvard) பல்கலைக்கழகம்)
- 2014 போரிசு அலட்டுசூலர் (PN இலெபதேவ் இயற்பியல் கழகம்) மற்றும் ஓமிது கோக்கபி (ஆசுட்டினில் உள்ள தெக்குசாசு பல்கலைக்கழகம்)
- 2016 சாபரா எம். இலெருமன் (மாலட்டா மாநாட்டு அறக்கட்டளை)
- 2018 இரவி குச்சிமஞ்சி ( இந்திய வளர்ச்சிக்கான மன்றம் ) மற்றும் நருகீசு முகம்மதி (ஈரான் பொறியியல் சரிபார்ப்பு நிறுவனம்)
- ஐசே எருசான் (இசுத்தான்பூல்l தொழினுத்பப் பல்கலைக்கழகம் மற்றும் சியாவோசிங்கு சி(தெம்பிள் பல்கலைக்கழகம் )
- 2022 சான் சி. பொலானி (தொராண்டோ பல்கலைக்கழகம்)
# இந்தியத் தேசிய காங்கிரசு (செகசீவன்ராம்)


**இந்தியத் தேசிய காங்கிரசு (செகசீவன்ராம்)**(*Indian National Congress* (*Jagjivan*)) என்பது இந்தியாவில் உள்ள ஒருஅரசியல் கட்சி ஆகும். ஜெகசீவன்ராம் இந்தியத் தேசிய காங்கிரசிலிருந்து ராஜினாமா செய்த பிறகு, ஆகத்து 1981-ல் இக்கட்சி உருவாக்கப்பட்டது.  

கட்சித் தலைவர் தேவராஜா உர்சை கட்சியிலிருந்து நீக்கி, அகில இந்தியத் காங்கிரசு கட்சி கூட்டத்தை ஜெகசீவன்ராம் நடத்தினார். இதன் காரணமாகக் காங்கிரசிலிருந்து ராம் வெளியேற்றப்பட்டார்.  

இக்கட்சி இந்திய நாடாளுமன்றத்தில் ஒரு சில உறுப்பினர்களுடன் செயல்பட்டது. ஆனால் 1986-ல் ஜெகசீவன்ராமின் மரணத்திற்குப் பிறகு கலைக்கப்பட்டது.
# ஜி-23 (அரசியல் குழு)


**ஜி-23** (G-23) என்பது இந்திய தேசிய காங்கிரசு கட்சியில் உள்ள 23 இந்திய நாடாளுமன்ற உறுப்பினர்களைக் கொண்ட குழுவாகும். இவர்கள் வலுவான தலைமையைக் கேட்டு கடிதம் எழுதினர்.  

## ஜி-23 உறுப்பினர்களின் பட்டியல்
| 1 | குலாம் நபி ஆசாத் | * ஜம்மு காசுமீர் முதல்வர்,
* மத்திய அமைச்சர்,
* நாடாளுமன்ற உறுப்பினர்
* மக்களவை உறுப்பினர்
* சட்டமன்ற உறுப்பினர் | ஜம்மு காசுமீர் |  |
| --- | --- | --- | --- | --- |
| 2 | ஆனந்த் சர்மா | * ஒன்றிய அமைச்சர்
* மாநிலங்களவை உறுப்பினர் | இமாச்சலப்பிரதேசம் |  |
| 3 | பூபேந்தர் சிங் ஹூடா | * அரியானா முதலமைச்சர்
* அரியானா ஆளுநர்
* மக்களவை உறுப்பினர்
* சட்டமன்ற உறுப்பினர் | அரியானா |  |
| 4 | மிலிந்த் தியோரா | * அமைச்சர்
* மக்களவை உறுப்பினர் | மகாராட்டிரா |  |
| 5 | முகுல் வாசுனிக் | * அமைச்சர்
* மக்களவை உறுப்பினர் | மகாராட்டிரா |  |
| 6 | மணீஷ் திவாரி | * அமைச்சர்
* மக்களவை உறுப்பினர் | பஞ்சாப் |  |
| 7 | சசி தரூர் | * அமைச்சர்
* மக்களவை உறுப்பினர் | கேரளா |  |
| 8 | இராஜிந்தர் கவுர் பட்டல் | * பஞ்சாப் முதல்வர்
* பஞ்சாப் துணை முதல்வர்
* பஞ்சாப் ஆளுநர்
* சட்டமன்ற உறுப்பினர் | பஞ்சாப் |  |
| 9 | வீரப்ப மொய்லி | * கருநாடக அமைச்சர்
* பஞ்சாப் ஆளுநர்
* மத்திய அமைச்சர்
* மக்களவை உறுப்பினர்
* சட்டமன்ற உறுப்பினர் | கருநாடகம் |  |
| 10 | பிரித்திவிராசு சவான் | * மகாராட்டிர முதல்வர்
* அமைச்சர்
* மக்களவை உறுப்பினர்
* மாநிலங்களவை உறுப்பினர்,
* சட்டமன்ற உறுப்பினர் | மகாராட்டிரா |  |
| 11 | கபில் சிபல் | * மத்திய அமைச்சர்
* மாநிலங்களவை உறுப்பினர்
* மக்களவை உறுப்பினர் | தில்லி |  |
| 12 | விவேக் தங்கா | * மாநிலங்களவை உறுப்பினர் | மத்தியப்பிரதேசம் |  |
| 13 | ஜிதின் பிரசாதா | * அமைச்சர்
* மக்களவை உறுப்பினர் | உத்தரப்பிரதேசம் |  |
| 14 | ரேணுகா சவுத்ரி | * மத்திய அமைச்சர்
* மாநிலங்களவை உறுப்பினர்,
* மக்களவை உறுப்பினர் | ஆந்திரப்பிரதேசம் |  |
| 15 | பி. ஜே. குரியன் | * மாநிலங்களவை துணைத்தலைவர்
* மாநிலங்களவை உறுப்பினர்
* மக்களவை உறுப்பினர் | கேரளம் |  |
| 16 | ராஜ் பப்பர் | * மாநிலங்களவை உறுப்பினர்,
* மக்களவை உறுப்பினர் | உத்தரப்பிரதேசம் |  |
| 17 | குல்தீப் ஷர்மா | * அரியானா சபாநாயகர்
* சட்டமன்ற உறுப்பினர் | அரியானா |  |
| 18 | யோகானந்த் சாஸ்திரி | * தில்லி சபாநாயகர்
* தில்லி அமைச்சர்
* சட்டமன்ற உறுப்பினர் | தில்லி |  |
| 19 | அகிலேசு பிரசாத் சிங் | * மாநிலங்களவை உறுப்பினர் | பிகார் |  |
| 20 | அரவிந்தர் சிங் லவ்லி | * தில்லி அமைச்சர்
* சட்டமன்ற உறுப்பினர் | தில்லி |  |
| 21 | கவுல் சிங் தாக்கூர் | * இமாச்சலப்பிரதேச அமைச்சர்
* சட்டமன்ற உறுப்பினர் | இமாச்சல பிரதேசம் |  |
| 22 | அஜய் அர்ஜுன் சிங் | * எதிர்க்கட்சித் தலைவர்
* மத்தியப்பிரதேச அமைச்சர்
* சட்டமன்ற உறுப்பினர் | மத்தியப்பிரதேசம் |  |
| 23 | சந்தீப் தீட்சித் | * மக்களவை உறுப்பினர் | தில்லி | } |
# அருணாச்சல காங்கிரசு (மித்தி)



**அருணாச்சல காங்கிரசு (மித்தி)** (*Arunachal Congress (Mithi)*), என்பது அருணாச்சல காங்கிரசிலிருந்து பிரிந்த குழுவாகும். அருணாச்சல காங்கிரசு தலைவர் கேகோங்க் அபாங்கிற்கு எதிராக முகுத் மித்தி ஒரு கிளர்ச்சியை வழிநடத்தியபோது 1998-ல் அருணாச்சல காங்கிரசு (மித்தி) உருவாக்கப்பட்டது. அருணாச்சல காங்கிரசு மித்திஅருணாச்சலப் பிரதேசத்தின் 40 (60 பேரில்) சட்டமன்ற உறுப்பினர்களையும், மக்களவையின் உறுப்பினர்களில் ஒருவராக வாங்சா ராஜ்குமாரையும் வெற்றிபெறச் செய்தது. இக்கட்சி புதிய மாநில அரசாங்கத்தை உருவாக்கியது, மித்தி முதல்வராக இருந்தார். 1999-ல் அருணாச்சல காங்கிரசு (மித்தி) இந்தியத் தேசிய காங்கிரசுடன் இணைந்தது. 2003 வரை ஆட்சியிலிருந்தது.  

## மேலும் பார்க்கவும்

- இந்திய தேசிய காங்கிரஸிலிருந்து பிரிந்த கட்சிகள்
# மலபாரிக்கா சாம்பல் தலை மைனா

**மலபாரிக்கா சாம்பல் தலை மைனா** (அறிவியல் பெயர்: *Sturnia malabarica malabarica*) என்பது சாம்பல் தலை மைனாவின் துணையினம் ஆகும். இப்பறவை இந்தியா (தென்மேற்கு, வடகிழக்கு தவிர), தெற்கு நேபாளம் மற்றும் வங்கதேசம் ஆகிய பகுதிகளில் காணப்படுகிறது.  

## விளக்கம்
மலபாரிக்கா சாம்பல் தலை மைனா மைனாவைவிடச் சற்று சிறியதாகவும், மெலிந்தும் சுமார் 20 செ. மீ. நீளமுள்ளதாக இருக்கும். இப்பறவையின் அலகின் அடிப்பகுதி நீலமாகவும் நடுப்பகுதி பச்சையாகவும் முனை மஞ்சளாகவும் இருக்கும். விழிப்படலம் வெளிர் நீலநிறத்திலும், கால்கள் பழுப்புத் தோய்ந்த மஞ்சள் நிறத்திலும் இருக்கும். இதன் நெற்றியும் தொண்டையும் வெண்மையாக இருக்கும். உடலின் மேற்பகுதி சாம்பல் நிறமாகவும், தலை, கழுத்து, தோள்பட்டை ஆகியவற்றில் வெண்மையான கோடுகள் காணப்படும். இறக்கைகள் கறுப்புத் தோய்ந்த பழுப்பு நிறத்தில் இருக்கும். வால் கறுப்பாகச் செம்பழுப்பு முனையோடு இருக்கும். உடலின் அடிப்பகுதி சிவப்புத் தோய்ந்த மஞ்சள் பழுப்பாக இருக்கும். வயதான பறவைகளின் நிறம் சற்று வேறுபட்டுக் காணப்படும். பால் ஈருருமை இல்லை.  

## பரவலும் வாழிடமும்
இப்பறவைத் துணையினம் குஜராத்தின் பூஜ்ஜிலிருந்து வட கிழக்காக சண்டிகருக்குத் தெற்கேயுள்ள இந்தியாவின் பெரும்பகுதி, இமாச்சலப் பிரதேசத்திலிருந்து கிழக்காக நேப்பாளம் வழியாக பூட்டான், வடகிழக்கு அருணாச்சலப் பிரதேசத்தின் மிசுமி மலைகள், வடக்கு அசாம் வரை, தெற்கே ஒடிசா வரை காணப்படுகின்றது. குளிர் காலத்தில் தென்னிந்தியாவுக்கு வலசை வருகின்றன. குளிர் காலத்தில் தென்னிந்தியா முழுவதும் ஆங்காங்கே காணப்பட்டாலும் குறிப்பாக கேரளத்தில் காணப்படுகிறது.  

## நடத்தை
இப்பறவை ஐந்து முதல் இருபது வரையிலான சிறு கூட்டமாக பிற மைனாக்களோடு பெரும்பாலும் மரங்களில் உயரவே திரியக் காணலாம். இவை மைனாவைப் போல தரையில் மேய்வது இல்லை. இலந்தை லாண்டனா ஆகியவற்றின் பழங்களும் மலர்த் தேனும் இதன் முதன்மை உணவாகும். இவை வட இந்தியாவில் இனப்பெருக்கம் செய்கின்றன.
# வடிகால் புழை


**வடிகால் புழை அல்லது ஆசுகுலம்** (*Osculum*)(பன்மை "ஆசுகுலா") என்பது பஞ்சுயிரிகளில் உள்ள நீர் வெளியேற்ற அமைப்பாகும். இது வெளியில் ஒரு பெரிய திறப்பு போன்று காணப்படும். இதன் மூலம் நீரானது புழையுடலி குழியிலிருந்து வெளியேறுகிறது. புழையுடலியின் கழிவுகள் வெளியேறும் தண்ணீர் மூலம் அகற்றப்படுகிறது. பஞ்சுயிரியின் கழிவுகள் ஆசுகுலம் வழியாக வெளியேறும் நீரில் அனுப்பப்படுகிறது. பஞ்சுயிரிகள் அதிக அளவு தண்ணீரை வெளியேற்றுகின்றன. பொதுவாக பஞ்சுயிரியின் உடல் அளவிற்குச் சமமான நீர் அளவு ஒவ்வொரு ஐந்து வினாடிக்கும் வெளியேற்றப்படுகிறது. சவ்வூடுகளின் அளவு சுருங்கும் மயோசைட்டுகளால் கட்டுப்படுத்தப்படுகிறது. இதன் அளவு, பஞ்சுயிரி வழியாகச் செல்லும் நீரின் அளவை தீர்மானிக்கும் காரணிகளில் ஒன்றாகும். தண்ணீரில் அதிகப்படியான வண்டல் காணப்பட்டால் வடிகால் புழை முழுமையாக மூடப்படும்.
# வீரன் அம்பலம்



**க. வெ. வீரன் அம்பலம்** (*K. V. Veeranambalam*) என்பவர் இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். இவர் மேலூர் சட்டமன்ற தொகுதிக்கு 1980, 1984 சட்டமன்றத் தேர்தல்களில் இந்திய தேசிய காங்கிரசு கட்சியின் சார்பில் தொடர்ந்து இரண்டு முறை போட்டியிட்டு வெற்றி பெற்றார்.
# ஜியோடிடே



**ஜியோடிடே** (*Geodiidae*) என்பது பஞ்சுயிரிகளின் குடும்பங்களுள் ஒன்றாகும்.  

## பேரினம்

- *கமினெல்லா* <small>லெண்டன்பெல்ட், 1894</small>
- *காமினசு* <small>ஷ்மிட், 1862</small>
- *டிப்ரெசியோஜியோடியா* <small>கார்டெனாசு, ராப், சாண்டர் & தெண்டல், 2010</small> (தற்காலிக பெயர்)
- *எரிலசு* <small>கிரே, 1867</small>
- *ஜியோடியா* <small>லாமார்க், 1815</small>
- *மெலோப்லசு* <small>தீலே, 1899</small>
- *பேச்சிமாடிசுமா* <small>போவர்பேங்க், 1864</small>
- *பெனாரசு* <small>கிரே, 1867</small>
# ஏர்டெல் பேமெண்ட்ஸ் பேங்க்


**ஏர்டெல் பேமெண்ட்ஸ் வங்கி** என்பது புது தில்லியை தலைமையிடமாகக் கொண்ட ஒரு இந்திய பேமெண்ட் வங்கி ஆகும். இந்நிறுவனம் பார்தி ஏர்டெல் நிறுவனத்தின் துணை நிறுவனமாகும். 5 ஜனவரி 2022 அன்று, RBI சட்டம், 1934 இன் இரண்டாவது அட்டவணையின் கீழ் இந்திய ரிசர்வ் வங்கியால் திட்டமிடப்பட்ட வங்கி அந்தஸ்து வழங்கப்பட்டது.
# சமாரியம்(III) பாசுபேட்டு



**சமாரியம்(III) பாசுபேட்டு** (*Samarium(III) phosphate*) என்பது SmPO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியத்தின் அறியப்பட்ட பாசுபேட்டுகளில் இதுவும் ஒன்றாகும்.  
## தயாரிப்பு

ஏதாவதொரு கரையக்கூடிய சமாரியம்(III) உப்புடன் சோடியம் மெட்டாபசுபேட்டைச் சேர்த்து வினை புரியச் செய்தால் சமாரியம்(III) பாசுபேட்டு உருவாகிறது:  

:: SmCl<sub>3</sub> + NaPO<sub>3</sub> + H<sub>2</sub>O---> 2 SmPO<sub>4</sub> + NaCl + 2 HCl  

பாசுபாரிக் அமிலத்துடன் சமாரியம்(III) குளோரைடைச் சேர்த்து வினைபுரியச் செய்தும் சமாரியம்(III) பாசுபேட்டைத் தயாரிக்கலாம்.  

## பண்புகள்
சமாரியம்(III) பாசுபேட்டு 750 ° செல்சியசு வெப்பநிலையில் சோடியம் புளோரைடுடன் வினைபுரிந்து Na<sub>2</sub>SmF<sub>2</sub>PO<sub>4</sub> சேர்மத்தை உருவாக்குகிறது. P21/n என்ற இடக்குழுவுடன் a = 0.6669 நானோமீட்டர், b = 0.6868 நானோமீட்டர், c = 0.6351 நானோமீட்டர், β = 103.92 °, Z = 4 என்ற அளவுருக்களுடன் சமாரியம்(III) பாசுபேட்டு ஒற்றைச்சரிவச்சு படிகங்களாக உருவாகிறது.
# சமாரியம்(III) பெர்குளோரேட்டு


## பண்புகள்
P63/m என்ற இடக்குழுவுடன் a=9.259 Å, c=5.746 Å, Z=2 என்ற அலகுசெல் அளவுருக்களுடன் நீரற்ற சமாரியம்(III) பெர்குளோரேட்டு அறுகோணப் படிகங்களாக உருவாகிறது. அம்மோனியம் தயோசயனேட்டு மற்றும் 1-பியூட்டைல்-3-மெத்தில் இமிடாசோலியம் தயோசயனேட்டு ([BMIM]SCN) உடன் முழுமையான எத்தனாலில் வினைபுரிந்து அயனி திரவத்தை [BMIM]<sub>4</sub>[Sm(NCS)<sub>7</sub>(H<sub>2</sub>O)] கொடுக்கிறது.
# வினய் யாதவ்

**வினய் யாதவ்** (*Vinay Yadav*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2020-ல் நடைபெற்ற பீகார் சட்டமன்றத் தேர்தலில் குருவா சட்டமன்றத் தொகுதியிலிருந்து பீகார் சட்டமன்ற உறுப்பினராக இராச்டிரிய ஜனதா தளத்தின் வேட்பாளராகப் போட்டியிட்டுத் தேர்ந்தெடுக்கப்பட்டார். இவர் பாஜகவின் ராஜீவ் நந்தனைத் தோற்கடித்தார்.  

## மேலும் பார்க்கவும்

- குருவா சட்டமன்றத் தொகுதி
# இசுக்காண்டியம் நைட்ரைடு



**இசுக்காண்டியம் நைட்ரைடு** (*Scandium nitride*) என்பது ScN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியம் நேர்மின் அயனியும் நைட்ரைடு எதிர்மின் அயனியும் சேர்ந்து உருவாகும் இந்த இருமச் சேர்மம் III-V மறைமுக ஆற்றல் இடைவெளி குறைக்கடத்தியாக வகைப்படுத்தப்படுகிறது. தங்குதன் படலத்தின் மீது பதங்கமாதல் மற்றும் மறு ஒடுக்கம் மூலம் இசுக்காண்டியம் நைட்ரைடு படிகங்களாக வளர்கிறது. 0.451 நானோமீட்டரின் அடுக்கு குணக மாறிலியுடன் 0.9 எலக்ட்ரான் வோல்ட்டு மறைமுக ஆற்றல் இடைவெளியும் 2 முதல் 2.4 எலக்ட்ரான் வோல்ட்டு வரையான நேரடி ஆற்றல் இடைவெளியும் கொண்ட ஒரு பாறை-உப்பு படிக அமைப்பை இசுக்காண்டியம் நைட்ரைடு கொண்டுள்ளது. நைட்ரசன் வாயுவை இண்டியம்-இசுக்காண்டியம் உருகல் மூலம் கரைத்து இந்த படிகங்களை தயாரிக்க முடியும். மேக்னட்ரான் தெறிப்புப்பூச்சு போன்ற பிற படிவு முறைகளிலும் இப்படிகங்களை தயாரிக்க முடியும். சிலிக்கான் டை ஆக்சைடு (SiO<sub>2</sub>) அல்லது ஆபினியம் டை ஆக்சைடு (HfO<sub>2</sub>) அடி மூலக்கூறில் உள்ள குறைக்கடத்திகளுக்கு இசுக்காண்டியம் நைட்ரைடு ஒரு பயனுள்ள நுழைவாயிலாகும்.
# தாமிரம்-தாமிர(II) சல்பேட்டு மின்முனை


**தாமிரம்-தாமிரம்(II) சல்பேட்டு மின்முனையானது** (*copper–copper(II) sulfate electrode*) உலோகம் ( தாமிரம் ) மற்றும் அதன் உப்பு, தாமிரம்(II) சல்பேட்டு ஆகியவற்றின் பங்கேற்புடன் கூடிய ஒடுக்க-ஏற்ற வேதிவினையின் அடிப்படையிலான, முதல் வகையான ஒரு நோக்கீட்டு மின்முனையாகும் . இது மின்முனைத் திறனை அளவிடுவதற்குப் பயன்படுத்தப்படுகிறது மற்றும் எதிர்முனைப் பாதுகாப்பு அரிப்புக் கட்டுப்பாட்டு அமைப்புகளைச் சோதிக்க பொதுவாகப் பயன்படுத்தப்படும் நோக்கீட்டு மின்முனையாகும். தொடர்புடைய சமன்பாட்டை பின்வருமாறு வழங்கலாம்:  

: Cu <sup>2+</sup> + 2e <sup>−</sup> &#x2192; Cu <sup>0</sup> (உலோகம்)  

இந்த வேதிவினை மீளக்கூடிய மற்றும் வேகமான மின்முனை இயக்கவியலால் வகைப்படுத்தப்படுகிறது, இதன் பொருள்ஒடுக்க-ஏற்ற வினையின் 100% செயல்திறனுடன் (உலோகத்தின் கரைப்பு அல்லது தாமிர-அயனிகளின் எதிர்முனைப் படிவு) போதுமான உயர் மின்னோட்டத்தை மின்முனையின் வழியாக அனுப்ப முடியும் என்பதாகும்.  

கீழே உள்ள நெர்ன்ஸ்ட் சமன்பாடு, தாமிரம்-தாமிர(II) சல்பேட்டு மின்முனையின் செயல்பாட்டின் மீது அல்லது தாமிர-அயனிகளின் செறிவின் ஆற்றலின் சார்புநிலையைக் காட்டுகிறது:  

: <math>  
E=0.337 + \frac{RT}{2F} \ln a_{\rm Cu^{2+}}  
</math>  

வணிகரீதியான நோக்கீட்டு மின்முனைகள் தாமிரக்கம்பியை வைத்திருக்கும் நெகிழிக் குழாய் மற்றும் தாமிர சல்பேட்டின் நிறைவுற்ற கரைசலைக் கொண்டிருக்கும். ஒரு முனையில் உள்ள நுண்துளை செருகி தாமிர சல்பேட் மின்பகுபொருளுடன் தொடர்பு கொள்ள அனுமதிக்கிறது. தாமிரக்கம்பி குழாயின் வெளியே நீண்டுள்ளது. ஒரு மின்னழுத்தமானியின் எதிர்முனை தாமிரக் கம்பியுடன் இணைக்கப்பட்டுள்ளது.  

தாமிரம்-தாமிர(II) சல்பேட் மின்முனையானது கால்வனிக் டேனியல்-மின்கலத்தில் உள்ள அரைக்கலங்களில் ஒன்றாகவும் பயன்படுத்தப்படுகிறது.  

## பயன்பாடுகள்

- தாமிர வோல்டாமானி
# முற்கால கனிகத்தாவரம்



**முற்கால கனிகத்தாவரம்** (*Archaeplastida*) என்ற வகைப்படுத்தப்படாத உயிரின பெருந்தொகுதி, பெருமளவு மெய்க்கருவுயிரிகளைக் கொண்டுள்ளது. இதனுள் தன்னூட்ட உயிரிகளான (photoautotrophic) தாவர திணை அடங்கியுள்ளது. இத்திணையில் சிவப்புப் பாசி (Rhodophyta), பச்சை பாசிகள், நிலத்தாவரங்கள் போன்ற பல தாவரத்தொகுதிகளைத் தன்னகத்தே கொண்டுள்ளது. பூமியின் தொடக்க கால உயிரினங்கள் தோன்றிய பொழுது உருவான இவற்றின் கனிகங்கள் இரு வகைப்படும். பசுங்கனிகம், வேதிச்சேர்க்கை ஆகிய இருவகை கனிகங்களால் தனக்குத் தேவையான உணவினை உற்பத்தி செய்து கொள்கின்றன.
# பல்லேடியம்-ஐதரசன் மின்முனை

**பல்லேடியம்-ஐதரசன் மின்முனை** (*Palladium-hydrogen electrode*) என்பது மின்வேதியியல் ஆய்வில் பயன்படுத்தப்படும் பொதுவான நோக்கீட்டு மின்முனைகளில் ஒன்றாகும். இதன் பெரும்பாலான பண்புகள் நிலையான ஐதரசன் மின்முனையை ( பிளாட்டினத்துடன் ) ஒத்திருக்கும். ஆனால், பல்லேடியம் மூலக்கூறு ஐதரசனை உறிஞ்சும் (தன்னுள்ளே கரையச்செய்யும்) திறன் என்ற ஒரு குறிப்பிடத்தக்க அம்சத்தைக் கொண்டுள்ளது-.  

## மின்முனை செயல்பாடு
ஐதரசன் உறிஞ்சப்படும் போது பல்லேடியத்தில் இரண்டு நிலைகள் இணைந்து இருக்கலாம்:  

- பல்லேடியத்தின் ஒரு அணுவிற்கு 0.025 அணுக்களுக்கும் குறைவான ஐதரசன் செறிவினைக் கொண்ட ஆல்பா-நிலை
- விகிதவியல் ஒவ்வா வாய்பாடான PdH <sub>0.6</sub> உடன் தொடர்புடைய ஐதரசன் செறிவினைக் கொண்ட பீட்டா நிலை

கரைசலில் H <sub>3</sub> O <sup>+</sup> அயனிகளுடன் சமநிலையில் உள்ள பல்லேடியம் மின்முனையின் மின்வேதியியல் நடத்தையானது மூலக்கூறு ஐதரசனுடன் பல்லேடியத்தின் நடத்தைக்கு இணையாக உள்ளது.  

: <math>\tfrac{1}{2} \mathrm{H}_2 = \mathrm{H}_{ads} = \mathrm{H}_{abs}</math>  

இவ்வாறு சமநிலையானது ஒரு சந்தர்ப்பத்தில் மூலக்கூறு ஐதரசனின் பகுதியளவு அழுத்தம் அல்லது வளிம விரிதன்மையாலும் மற்ற சந்தர்ப்பங்களில் - கரைசலில் H <sup>+</sup> -அயனிகளின் செயல்பாட்டின் மூலமும் கட்டுப்படுத்தப்படுகிறது,  

: <math>E=E^0 + {RT \over F}\ln {a_{\mathrm{H}^+} \over (\frac{p_{\mathrm{H}2}}{p^0})^{1/2}}</math>  

பல்லேடியம் ஐதரசனால் மின்வேதியியல் ரீதியாக மின்னேற்றம் செய்யப்படும்போது, மீளக்கூடிய ஐதரசன் மின்முனையுடன் ஒப்பிடும்போது இரண்டு கட்டங்களின் இருப்பு தோராயமாக +50 mV நிலையான ஆற்றலால் வெளிப்படுகிறது. இந்த ஆற்றல் பரந்த அளவில் உறிஞ்சப்படும் ஐதரசனின் அளவிலிருந்து பாதிக்கப்படாததாக உள்ளது. இந்தப் பண்பு பல்லேடியம்/ஐதரசன் நோக்கீட்டு மின்முனையின் உருவாக்கத்தில் பயன்படுத்தப்பட்டது. இத்தகைய மின்முனையின் முக்கிய அம்சமானது, கரைசல் வழியாக மூலக்கூறு ஐதரசனனின் இடைவிடாத குமிழியிடல் இல்லாமலிருப்பது நிலையான ஐதரசன் மின்முனைக்கு முற்றிலும் அவசியம் என்பதாகும்.
# விக்கிப்பீடியா:மைல்கற்கள்/கட்டுரை எண்ணிக்கை/மாதாந்திர விவரம்

கீழ்க்காணும் அட்டவணை மாதம் ஒருமுறை இற்றை செய்யப்படும்.  

| நாள் | நிறைவடைந்த மாதத்தில் உருவாக்கப்பட்ட கட்டுரைகளின் எண்ணிக்கை |  |
| --- | --- | --- |
| 06-அக்டோபர்–2023 | 1,57,647 | -தரவு எடுக்கப்படவில்லை- |
| 31-அக்டோபர்-2023 | 1,58,601 | 954+ |
| 30-நவம்பர்-2023 | 1,60,577 | 1,976 |
| 30-ஏப்ரல்-2024 | 1,65,171 | -தரவு எடுக்கப்படவில்லை- |
| 31-மே-2024 | 1,65,666 | 495 |
| 30-நவம்பர்-2024 | 1,69,766 | -தரவு எடுக்கப்படவில்லை- |
| 01-ஏப்ரல்-2025 | 1,73,087 | -தரவு எடுக்கப்படவில்லை- |
| 01-சூன்-2025 | 1,74,354 | -தரவு எடுக்கப்படவில்லை- |
| 01-சூலை-2025 | 1,74,878 | 524 |
| 01-அக்டோபர்-2025 | 1,77,184 | -தரவு எடுக்கப்படவில்லை- |
| 01-நவம்பர்-2025 | 1,78,034 | 850 |
| 01-சனவரி-2026 | 1,79,600 | -தரவு எடுக்கப்படவில்லை- |
# போலா யாதவ்

**போலா யாதவ்** (பிறப்பு 18 செப்டம்பர் 1962) பீகாரைச் சேர்ந்த ஒரு இந்திய அரசியல்வாதி ஆவார். இவர் பீகாரின் 16வது சட்டமன்ற உறுப்பினராக இருந்தார். இவர் பீகாரின் பகதுர்பூர் சட்டமன்றத் தொகுதியினைப் பிரதிநிதித்துவப்படுத்தினார். போலா யாதவ் இராட்டிரிய ஜனதா தளம் அரசியல் கட்சியின் உறுப்பினராக உள்ளார். இவர் 2015 பீகார் சட்டமன்றத் தேர்தலில் பகதூர்பூரில் போட்டியிட்டு வெற்றி பெற்றார். தற்போது ஆர்ஜேடி கட்சியின் தேசிய பொதுச் செயலாளராகவும் உள்ளார். இந்திய அரசியல்வாதி லாலு பிரசாத் யாதவின் நெருங்கிய உதவியாளர்களில் ஒருவர் இவர். பீகார் அரசியல் சூழ்நிலையில் ஆர்ஜேடி குடும்பத்தைச் சேர்ந்த முக்கிய அரசியல்வாதிகளில் இவரும் ஒருவர்.  

## வாழ்க்கை
போலா யாதவ் பீகாரில் உள்ள தர்பங்கா மாவட்டத்தில் உள்ள கப்சாகி கிராமத்தில் பிறந்தார். இவரது தந்தையின் பெயர் சிறீ இராம் பிரகாசு யாதவ் மற்றும் இவரது தாயார் பெயர் இலக்பதி தேவி. மகத் பல்கலைக்கழகத்தில் கணிதத்தில் முதுகலைப் பட்டதாரியான இவர், பாட்னாவுக்கு அருகிலுள்ள பதுஹாவில் உள்ள கல்லூரியில் கவுரவ ஆசிரியராக இருந்தார். ஆஷா யாதவை மணந்தார். இவர்களுக்கு இரண்டு மகள்களும் ஒரு மகனும் உள்ளனர்.  

## அரசியல் பதவிகள்

- 2014–2015 - உறுப்பினர், பீகார் சட்ட மேலவை
- 2015–2020 - உறுப்பினர், பீகார் சட்டமன்றம் (பகததுர்பூர் தொகுதி)
# பாகீரதி மகாபத்ரா



**பாகீரதி மகாபத்ரா** (*Bhagirathi Mahapatra*) இந்தியாவைச் சேர்ந்த ஓர் அரசியல்வாதியாவார். 1945-1947 ஆம் ஆண்டு காலத்தில் மத்திய சட்டமன்ற உறுப்பினராக இவர் இருந்தார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் மேல் சபையான மாநிலங்களவையில் ஒடிசாவை பிரதிநிதித்துவப்படுத்தும் ஒரு நாடாளுமன்ற உறுப்பினராக இருந்தார். பாகீரதி மகாபத்ரா உத்கல் பிரதேச காங்கிரசு ஆலோசனைக் குழுவின் செயலாளராக (1921-1937) இருந்தார். உத்கலாமணி பண்டிட் கோபபந்து தாசு நிறுவனர் தலைவராக இருந்தார். ஒடிசாவின் சுவராச்சு ஆசிரமத்தின் முக்கிய அறங்காவலர்களில் ஒருவராகவும் பாகீரதி மகாபத்ரா இருந்தார்.
# மின் வேதியியல் இரைச்சல்

**மின் வேதியியல் இரைச்சல்** (*Electrochemical noise - ECN*) என்பது மின்னோட்டம் மற்றும் மின்னழுத்தத்தின் ஏற்ற இறக்கங்களுக்கு வழங்கப்படும் பொதுவான சொல் ஆகும். அரிமானத்துடன் தொடர்புடையதாக இருக்கும் போது, இது திடீர் படலத்தின் சிதைவு, விரிசல் பரவுதல், உலோகக் கரைப்பு மற்றும் வாயு குமிழி உருவாக்கம் மற்றும் பற்றின்மையுடன் ஐதரசன் வெளியேற்றம் சம்பந்தப்பட்ட தனித்தனி நிகழ்வுகள் ஆகியவற்றால் உருவாகும் மின்னோட்டத்தின் சீரற்ற துடிப்புகளின் விளைவாகும். மின்வேதியியல் இரைச்சலை அளவிடும் நுட்பம், சோதனைத் தரவைச் சேகரிப்பதற்குப் பயன்படுத்தப்படும் வெளிப்புற சமிக்ஞையைப் பயன்படுத்துவதில்லை.  

இந்த நுட்பமானது, பெயரளவிற்கு ஒரே மாதிரியான இரண்டு மின்முனைகளுக்கு இடையே அரிமானத் திறனின் குறைந்த அளவிலான ஏற்ற இறக்கங்கள் ஆகும், அவை அரிமான வகை மற்றும் அரிமான வேகத்தின் எந்திரத்தனமான நிர்ணயத்தில் பயன்படுத்தப்படலாம். ஏற்ற இறக்கங்கள் பொதுவாக குறைந்த வீச்சான, 1 மில்லி வோல்ட்டிற்கும் குறைவாக இருக்கும். ஏற்ற இறக்கங்கள் குறைந்த அதிர்வெண் பட்டை வடிப்பியால் வடிகட்டப்பட்ட RMS மதிப்பு (DC மற்றும் உயர் அதிர்வெண் AC கூறுகள் அகற்றப்பட்டது). குறைந்த அளவிலான அதிர்வெண் இரைச்சல் (ZRA இன் வேறுபாடு) சமிக்ஞையுடன் இந்த இரைச்சல் ஒத்துள்ளது. பொது அரிமானத்தில் ஈடுபடுத்தும் போது சத்தம் மிகக் குறைந்த வீச்சுடன் இருக்கும். இரைச்சலின் முக்கிய ஆதாரமாக கண்ணுக்குப் புலனாகின்ற சமவாய்ப்பு-வாய்ப்பியல் நிகழ்வுகளைக் காரணமாக குறிப்பிடலாம். இவை பகுதி ஃபாரடாயிக் நீரோட்டங்கள் உறிஞ்சுதல் / சிதைவு, மேற்பரப்பு பரவல், அரிமான விரிசல் மற்றும் இயந்திர அரிமான செயல்முறைகள் ஆகியவை அடங்கும். இந்த 1/f பாய்சன் நிறமாலையின் பொதுவான அம்சம் என்னவென்றால், இது "வெள்ளை" காஸியன் இரைச்சலிலிருந்து வேறுபடுகிறது, இதில் துல்லிய அளவீட்டு நேரத்தின் வர்க்க மூலமாக அதிகரிக்கிறது.  

இந்த நுட்பம் உலோகம்-கரைசல் இடைமுகத்தில் நிகழும் வேதிவினைகளைக் கருத்தில் கொள்கிறது மற்றும் நேர்மின்முனை மற்றும் எதிர்மின்முனை வேதிவினைகளின் விளைவாக ஒவ்வொரு மின்முனையிலும் இரண்டு விதமான மின்னோட்டம் பாயும் என்று பரிந்துரைக்கிறது. ஒருநேரத்தில் சார்பு மற்றும் பிழையின் ஆதாரமாகக் கருதப்பட்ட இந்த முறை, அது மின்வேதியியல் அளவீடுகளை சமரசம் செய்தது, இப்போது தகவல்களின் வளமான ஆதாரமாகக் கருதப்படுகிறது. இந்த நுட்பம் அரிமான பொறியியல் உலகில் ஒரு பயனுள்ள அரிமான கண்காணிப்பு நுட்பமாக பரவலாகப் பயன்படுத்தப்படுகிறது.  

இந்நிகழ்வு, நிகழ்தகவு அடர்த்தி செயல்பாடு சமன்பாடுகள் அல்லது புள்ளியியல் அடிப்படையில் விவரிக்கப்படும் சீரற்ற குறைந்த அதிர்வெண் சீரற்ற செயல்முறைகளின் பொதுவான வகையைச் சேர்ந்தது. இந்த சீரற்ற செயல்முறைகள் நிலையானவை அல்லது நிலையானவை அல்ல. ஒரு நிலையான செயல்முறையின் முதல் தருணங்கள் நேரத்துடன் மாறாதவை.
# இந்திய மைனா

**இந்திய மைனா** (அறிவியல் பெயர்: *Acridotheres tristis tristis*) என்பது சாதாரண மைனாவின் துணையினம் ஆகும்.  

## விளக்கம்
இந்திய மைனாவானது கொண்டைக்குருவிக்கும் புறாவுக்கும் இடையிலான அளவில் சுமார் 23 செ. மீ. நீளம் இருக்கும். இதன் அலகு, கால்கள் போன்றவை மஞ்சளாகவும், விழிப்படலம் பழுப்பாகவும் இருக்கும். தலை, கழுத்து, மார்பு ஆகியன பளபளக்கும் கறுப்பு நிறத்திலும், உடலின் மேற்பகுதி கறும்பழுப்பு நிறத்திலும் இருக்கும். இதன் இறக்கைகளில் வெள்ளை வட்டம் காணப்படும். பறக்கும்போது தெளிவாகத் தெரியும். இதன் வயிறும் வாலடியும் அழுக்கு வெள்ளையாக இருக்கும். வாலடிப் போர்வை இறகுகள் வெண்மையாகவும், கண்ணைச் சுற்றிலும் தூவியற்ற பகுதி மஞ்சளாக இருக்கும்.  

## பரவலும் வாழிடமும்
இது தெற்கு கசக்கஸ்தான், துருக்மெனிஸ்தான் கிழக்கு ஈரானில் இருந்து தெற்கு சீனா, இந்தோசீனா, மலாய் தீபகற்பம், தென்னிந்தியா வரை காணப்படுகிறது. இது ஹவாய் மற்றும் வட அமெரிக்காவுக்கு அறிமுகப்படுத்தப்பட்டது.  

## நடத்தை
இந்திய மைனா இணையாகவும் சிறு கூட்டமாகவும் காணப்படும். இது தன் வாழிடங்களில் மனிதர்களைச் சார்ந்து வாழும் திறண் கொண்டது. புழு, பூச்சி, தானியம், சமையலறை கழிவுப் பொருட்கள், பழங்கள் போன்ற பல்வேறு உணவுப் பொருட்களை உணவாகக் கொள்ளும். மலர்த் தேனை விரும்பிக் குடிக்கும். மனிதர்களிடம் எளிதாக பழகும் தன்மை கொண்டது. பலவகையான உரையாடும் குரலில் கத்தும். குஞ்சாக இருக்கும்போதே இதை சிலர் எடுத்து வளர்த்து பேசப் பழக்குவர். என்றாலும் காட்டு மைனாவைப்போலப் பேசும் திறண் இதற்கு இல்லை.  

இது பெப்ரவரி முதல் ஆகத்து வரை இனப்பெருக்கத்தில் ஈடுபடுகிறது. குச்சி, வேர், குப்பைகள், காகிதம் ஆகியவற்றைக் கொண்டு சுவர், மரப் பொந்துகளில் கூடு கட்டும். அதில் நான்கு அல்லது ஐந்து முட்டைகளை இடும். முட்டைகள் பசுமை தோய்ந்த பளபளக்கும் நீலநிறத்தில் இருக்கும். ஓரே ஆண்டில் இருமுறை முட்டையிட்டு குஞ்சு பொரிப்பது உண்டு.
# சஞ்சய் சிங் (ஆம் ஆத்மி கட்சி)



**சஞ்சய் சிங்** (*Sanjay Singh*) (பிறப்பு: 22 மார்ச் 1972) இந்திய மாநிலங்களவை உறுப்பினரும், ஆம் ஆத்மி கட்சியின் தேசிய செய்தித் தொடர்பாளரும், உத்தரப் பிரதேசம், ஒடிசா, இராஜஸ்தான் மாநில ஆம் ஆத்மி கட்சியின் பொறுப்பாளரும் ஆவார். இவர் 2007 முடிய சமாஜ்வாதி கட்சியில் இருந்தார். பின்னர் நவம்பர் 2012ல் ஆம் ஆத்மி கட்சி துவக்கும் போது அதன் கொள்கை முடிவு எடுக்கும் அரசியல் குழுவில் இருந்தார்.  

## கைது
தில்லி அரசின் மதுபான கொள்கை முறைகேடு வழக்கில் சஞ்சய் சிங் வீட்டை அமலாக்க இயக்குனரக அதிகாரிகள் 4 அக்டோபர் 2023 அன்று சோதனையிட்டனர். 6 அக்டோபர் 2023 அன்று சஞ்சய் சிங்கை அமலாக்க அதிகாரிகள் கைது செய்தனர்.
# அறிவிக்கப்படவேண்டும்

**அறிவிக்கப்பட வேண்டும்** (*To be announced*) (**TBA**), திட்டமிட்ட ஒரு குறிப்பிட்ட நிகழ்வுகளில் அல்லது போட்டிகளில் கலந்து கொள்பவர் பெயர், இடம், நாள் போன்ற விவரங்களை முடிவு செய்யப்படாத போது, பட்டியலில் TBA என குறிப்பர்.  
மேலும் உறுதி செய்யப்படாத நபர், இடம், நாள் குறித்து குறிப்பிடும் போது பட்டியலில் *உறுதி செய்யப்படவேண்டும்* (*to be confirmed* (**TBC**) அல்லது *தீர்மானிக்கப்பட வேண்டும்* (*to be determined**, **decided** or **declared** (**TBD*') எனக்குறிப்பர்.  
## அறிவிக்கப்பட வேண்டும் (TBA), உறுதி செய்யப்படவேண்டும் (*TBC*), *தீர்மானிக்கப்பட வேண்டும்* (TBD)
இந்த சொற்றொடர்கள் ஒரே மாதிரியானவை, ஆனால் வெவ்வேறு அளவு உறுதியற்ற தன்மைக்கு பயன்படுத்தப்படலாம்:  
- **அறிவிக்கப்பட வேண்டும்** (**டிபிஏ**) அல்லது **''தீர்மானிக்கப்பட வேண்டும்** (**டிபிடி**) - விவரங்கள் தீர்மானிக்கப்பட்டிருக்கலாம், ஆனால் இன்னும் தயாராக இல்லை அரசு அறிவித்தது.
- **உறுதிப்படுத்தப்பட வேண்டும்** (**டிபிசி**), **தீர்க்கப்பட வேண்டும்** (**டிபிஆர்**), அல்லது **வழங்கப்பட வேண்டும்** (**TBP**) – விவரங்கள் தீர்மானிக்கப்பட்டிருக்கலாம் மற்றும் அறிவிக்கப்பட்டிருக்கலாம், ஆனால் இறுதி செய்யப்படுவதற்கு முன்பே அவை மாற்றத்திற்கு உட்பட்டவை.
- **'ஏற்பாடு செய்யப்பட வேண்டும்**, **ஒப்புக்கொள்ளப்பட வேண்டும்** (**டிபிஏ**), **தீர்மானிக்கப்பட வேண்டும்** (**டிபிடி**) அல்லது *முடிவெடுக்கப்பட வேண்டும்* – கொடுக்கப்பட்ட நிகழ்வின் பொருத்தம், சாத்தியம், இடம் போன்றவை முடிவு செய்யப்படவில்லை.
# ஐதராபாத்து மாநில பிரஜா கட்சி


**ஐதராபாத் மாநில பிரஜா கட்சி** (*Hyderabad State Praja Party*), ஐதராபாத் மாநிலத்தில் உள்ள ஒரு அரசியல் கட்சி. 1951-ல் த. பிரகாசம் மற்றும் ஆச்சார்யா கொ. ர. நாயுகுலு இந்தியத் தேசிய காங்கிரசிலிருந்து பிரிந்தபோது ஐதராபாத் மாநில பிரஜா கட்சியினை தோற்றுவித்தனர்.  

ஏப்ரல் 1951-ல் ரங்கா இக்கட்சியிலிருந்து பிரிந்து கிரிசிகர் லோக் கட்சியை உருவாக்கினார். இதே ஆண்டு சூன் மாதம் பிரகாசம் கிசான் மஸ்தூர் பிரஜா கட்சியுடன் இக்கட்சியினை இணைத்தார்.  

## மேலும் பார்க்கவும்
- இந்திய தேசிய காங்கிரசிலிருந்து பிரிந்த கட்சிகள்
# கெல்லரின் வினைக்காரணி

**கெல்லரின் வினைக்காரணி** (*Keller's reagent*) அமிலங்களின் இரண்டு வெவ்வேறு கலவைகளில் ஒன்றைக் குறிக்கலாம்.  

உலோகவியலில், கெல்லரின் காரணியானது நைட்ரிக் அமிலம், ஹைட்ரோகுளோரிக் அமிலம் மற்றும் ஹைட்ரோபுளோரிக் அமிலம் ஆகியவற்றின் கலவையாகும். இது அலுமினிய உலோகக்கலவைகளை அவற்றின் பரலிடை எல்லைகள் மற்றும் நோக்குநிலைகளை வெளிப்படுத்த பயன்படுகிறது. 1920 களின் பிற்பகுதியிலும் 1930 களின் முற்பகுதியிலும் இந்த நுட்பத்தைப் பயன்படுத்த முன்னோடியாக இருந்த அமெரிக்காவின் அலுமினியம் கார்ப்பரேஷனின் ஈ. எச். டிக்ஸ், ஜூனியர் மற்றும் ஃபிரெட் கெல்லருக்குப் பிறகு இது சில நேரங்களில் டிக்ஸ்-கெல்லர் வினைக்காரணி என்றும் அழைக்கப்படுகிறது.  

கரிம வேதியியலில், கெல்லரின் காரணியானது நீரற்ற (பனிப்பாறை) அசிட்டிக் அமிலம், செறிவூட்டப்பட்ட சல்பூரிக் அமிலம் மற்றும் சிறிய அளவிலான ஃபெரிக் குளோரைடு ஆகியவற்றின் கலவையாகும், இது ஆல்கலாய்டுகளைக் கண்டறியப் பயன்படுகிறது. கெல்லரின் காரணியானது பிற வகையான ஆல்கலாய்டுகளை வேதிவினைகள் மூலம் கண்டறியவும் பயன்படுத்தப்படலாம். அதில் இது பரந்த அளவிலான வண்ணங்களைக் கொண்ட தயாரிப்புகளை உற்பத்தி செய்கிறது. டிஜிட்டலிசின் முக்கிய கூறுகளைக் கண்டறிய அதன் பயன்பாட்டை கோன் விவரிக்கிறார். 19 ஆம் நூற்றாண்டின் பிற்பகுதியில் டிஜிட்டலிசு படிக்க இதைப் பயன்படுத்திய சிசி கெல்லர் மற்றும் எச்.கிலியானி ஆகியோருக்குப் பிறகு, இந்தக் காரணியுடன் வேதிவினை கெல்லர்-கிலியானி வேதிவினை என்றும் அழைக்கப்படுகிறது.
# தெற்கத்தியக் காட்டு மைனா

**தென்னிந்தியக் காட்டு மைனா** (அறிவியல் பெயர்: *Acridotheres fuscus mahrattensis*) என்பது காட்டு மைனாவின் துணையினம் ஆகும்.  

## விளக்கம்
தென்னிந்தியக் காட்டு மைனா பறவையானது மைனா அளவில் சுமார் 23 செ.மீ. நீளத்தில் இருக்கும். இதன் அலகு ஆரஞ்சு மஞ்சள் நிறத்திலும், விழிப்படலம் நீலங் கலந்த வெண்மையாகவும், கால்கள் மஞ்சளாகவும் இருக்கும். இது தோற்றத்தில் சாதாரண மைனாவை ஒத்தது. இதற்கு சில மைனாக்களுக்கு இருப்பதுபோன்று கண்களைச் சுற்றித் தூவிகளற்ற மஞ்சள் பகுதி இல்லை. அலகடியிலும் நெற்றியின் முன் பகுதியிலும் சில கறுப்புத் தூவிகள் செங்குத்தாக நிற்கும். உடலின் பழுப்பு நிறம் சற்று சாம்பல் நிறம் தோய்ந்து காணப்படும்.  

## பரவலும் வாழிடமும்
தென்னிந்தியக் காட்டு மைனா மேற்குத் தொடர்ச்சி மலை சார்ந்த பகுதிகளில் விளை நிலங்களைச் சார்ந்த காட்டுப் பகுதிகளிலும் ஊர்ப்புறங்களிலும் காணலாம். மலைகளில் சுமார் 1500 மீட்டர் உயரம் வரை காணப்படும். மரங்கொத்தி, குக்குறுவான் போன்றவை மரங்களில் அமைத்த பழைய பொந்தில் குச்சி, புல், வேர் ஆகியன கொண்டு கூடு அமைத்து மூன்று அல்லது நான்கு முட்டைகளை இடும். இதன் முட்டைகள் பசுநீலமாக இருக்கும்.
# அலைகோர்த்தல் சமன்பாடு

**அலைகோர்த்தல் சமன்பாடு** (*Wave maps equation*) என்பது கணித இயற்பியலில்  
:<math>D^\alpha \partial_\alpha u = 0 </math>  
என்னும் சமன்பாட்டைத் தீர்க்கும் வரைவிய அலைச் சமன்பாடு ஆகும்  

இச்சமன்பாட்டிலுள்ள <math>D</math> என்பது ஒரு கணித இணைப்பாகும்.  

இதனை ரீமானிய பன்மடிக்கான அலைச் சமன்பாட்டின் நீட்சியாகக் கருதலாம்.
# பாரத் மண்டபம்



**பாரத் மண்டபம்** (*Bharat Mandapam*), இந்தியாவின் தலைநகரான தில்லியில் உள்ள பிரகதி மைதானத்தில் உள்ளது. இந்திய அரசின் இந்திய வர்த்தகம் மற்றும் தொழில் அமைச்சகத்தின் கீழ் இயங்கும், வர்த்தக மேம்பாட்டு அமைப்பு சார்பில் 150 ஏக்கர் பரப்பளவில் ஓவல் வடிவில் நிறுவப்பட்ட பாரத் மண்டப வளாகம், பன்னாட்டு வர்த்தக கண்காட்சிகள் மற்றும் பன்னாட்டு வர்த்தக மாநாடுகள் நடத்துவதற்கு கட்டப்பட்டது. ஐந்து நிரந்தர கண்காட்சி அரங்குகள் மற்றும் எந்த வகையான கண்காட்சிக்கும் ஏற்ற கட்டிடங்கள் உள்ளன. நேரு பெவிலியன், அணுசக்தி பெவிலியன் மற்றும் பாதுகாப்பு பெவிலியன் ஆகியவை இங்கு நிரந்தரமாக அமைந்துள்ள அரங்குகளில் அடங்கும்.  

பாரத் மண்டப வளாகத்தில் 4.2 மில்லியன் சதுர அடி பரப்பில் உலகத் தாரம் வாய்ந்த மாநாட்டு மையத்தில் 7,000 பேர் அமரக்கூடிய வகையில் கட்டப்பட்டுள்ளது. மேலும் 1.5 இலட்சம் சதுர அடியில் 6 கண்காட்சி மண்டபங்கள், கீழ் தளங்களில் வாகனங்கள் நிறுத்தங்களுடன் கட்டப்பட்டுள்ளது.  

2023ம் ஆண்டிற்கான ஜி20 உச்சிமாநாடு 9-10 செப்டம்பர் 2023 நாட்களில் பாரத் மண்டபத்தில் நடைபெற்ற முதல் பன்னாட்டு நிகழ்ச்சி ஆகும்.  

## போக்குவரத்து வசதிகள்
இம் மண்டபம் ஹசரத் நிசாமுதீன் தொடருந்து நிலையத்திலிருந்து 3 கிலோ மீட்டர் தொலைவில் உள்ளது.  
தில்லி மெட்ரோ மூலம் உச்ச நீதிமன்ற மெட்ரோ நிலையத்தில் இறங்கி, பாரத் மண்டபத்தை அடையலாம்.  

## இதனையும் காண்க
# வளல


**வளல** இலங்கையின் மத்திய மாகாணத்தில் கண்டி மாவட்டத்தில் அமைந்துள்ள ஒரு கிராமம் ஆகும். இது மடவலைக்கும் ரஜவெல்லைக்கும் இடையில் அமைந்துள்ளது. மடவலையிலிர்ந்து 2.6 கிலோமீட்டர் தூரத்திலும் ரஜவெல்லையிலிருந்து 5 கிலோமீட்டர் தூரத்திலும் அமைந்துள்ள இக்கிராமத்தில் வளல தம்பிட்ட விகாரை அமைந்துள்ளது. இது பாத்ததும்பறை பிரதேச செயலாளர் பிரிவில் அமைந்துள்ளது.
# டென்னிசு பிரான்சிசு

**டென்னிசு பிரான்சிசு** (*Dennis Francis*) (பிறப்பு: நவம்பர் 27, 1956) டிரினிடாட் மற்றும் டொபாகோவைச் சேர்ந்த ஒரு தூதர் ஆவார். அவர் 2021 முதல் நியூயார்க்கில் உள்ள ஐக்கிய நாடுகள் சபைக்கு தனது நாட்டின் நிரந்தரப் பிரதிநிதியாகப் பணியாற்றி வருகிறார் 1 ஜூன் 2023 அன்று , ஐக்கிய நாடுகளின் பொதுச் சபையின் எழுபத்தி எட்டாவது அமர்வில், 2023 செப்டம்பர் 5 ஆம் நாள் தொடங்கி அதன் தலைவராக பணியாற்றத் தேர்ந்தெடுக்கப்பட்டார்.  

## கல்வி
பிரான்சிசு ஜமைக்காவின் மோனாவில் உள்ள மேற்கிந்திய தீவுகள் பல்கலைக்கழகத்தில் புவியியலையும், அமெரிக்காவில் உள்ள ஜான்ஸ் ஹாப்கின்ஸ் பல்கலைக்கழகத்தில் உள்ள பால் எச். நிட்ஸே ஸ்கூல் ஆஃப் அட்வான்ஸ்டு இன்டர்நேஷனல் ஸ்டடீஸில் சர்வதேசத் தொடர்புகளைக் குறித்துப் படித்தார்.  

## தொழில்
ஃபிரான்சிசு 1996- ஆம் ஆண்டில் டிரினிடாட் மற்றும் டொபாகோ வெளியுறவு அமைச்சகத்தில் சர்வதேச பொருளாதார மற்றும் வர்த்தக உறவுகளின் துணை இயக்குநராகவும், ஐரோப்பிய இயக்குநராகவும் ஆவதற்கு முன்பு, 1988 முதல் 1996 வரை கனடாவின் டொராண்டோவில் உள்ள டிரினிடாட் மற்றும் டொபாகோ துணைத் தூதரகத்தில் பணிபுரிந்தார். 1997-ஆம் ஆண்டில் அமைச்சின் விவகாரப் பிரிவு
# அங்கதம் (தொல்காப்பியம்)

**அங்கதம்** என்னும் சொல் தொல்காப்பியத்தில் ஐந்து இடங்களில் குறிப்பிடப்பட்டு அங்கதச் செய்யுள் எப்படி இருக்கும் என்று விளக்கப்பட்டுள்ளது.  

அங்கதம் என்பது செய்யுள் வகைகளில் ஒன்று.  
செய்யுள் என்பது நூல்களில் கையாளப்படும் மொழிநடை.  

அறிவுரை கூறுதல் "செவியறிவுறூஉ" எனப்படும்.  
இதற்கு மாறாகப் புகழ்ந்தோ, இகழ்ந்தோ பாடுதல் அங்கதம்.  

## வகை

மொழிநடையைத் தொல்காப்பியர் யாப்பு என்று குறிப்பிடுகிறார்.  

பாட்டு  
உரை  
நூல் (மொழியிலக்கணம்)  
வாய்மொழி (நீதி நூல்கள்)  
பிசி (விடுகதை)  
அங்கதம் (மொழி கரப்பு)  
முதுசொல் (முன்னோர் சொன்னவை)  

அங்கதப் பொருள் கொண்ட பாடல் வெண்பா யாப்பு.  

அங்கதம் 2 வகை  
புகழ் அங்கதம் அல்லது வசை அங்கதம் \ வெளிப்படையாகப் பழிப்பது  
பழி கரப்பு அங்கதம் \ மறைமுகச் சொற்களால் பழிப்பது  

அங்கதப் பாடல் ஆசிரியம், வெண்பா என்னும் இருவகையான பாடல்களாலும் அமையும். எந்தப் பாடலில் அங்கதப்பாடல் அமைகிறதோ அந்தப் பாடலின் அடி எல்லைக்கு உட்பட்டதாக அங்கதப் பாடல் இருக்கும்.  

## மேற்கோள்
# சுருள் பாக்டீரியா

**சுருள் பாக்டீரியா** (*Spiral bacteria*) என்பது சுருள் வடிவத்தில் உள்ள பாக்டீரியா ஆகும். தடி, மற்றும் கோளவுயிரியுடன் சேர்ந்து நிலைக்கருவிலியின் பெரும் எண்ணிக்கையினை உருவாக்குகிறது. சுழல் பாக்டீரியாவை ஒரு உயிரணு ஒன்றில் சுருள்களின் எண்ணிக்கை, உயிரணு தடிமன், உயிரணு நெகிழ்வுத்தன்மை மற்றும் இயக்கம் ஆகியவற்றின் அடிப்படையில் மேலும் வகைப்படுத்தலாம். இரண்டு வகையான சுழல் உயிரணு, இசுபைரில்லம் மற்றும் இசுபைரோசீட் எனப் பிரிக்கப்படுகின்றன. இசுபைரில்லம் வெளிப்புற கடினமான கசையிழையுடனும், இசுபைரோசெட்டுகள் உட்புற கசையிழையுடன் உள்ளன.  

## சுருளியுயிரி (இசுபைரில்லம்)

சுருளியுயிரி என்பது சுழல் மாறுகளைத் தாங்க வல்ல பாக்டீரியமாகும். இது கிராம்-எதிர் பாக்டீரியா மற்றும் வெளிப்புற கசையிழையிழையினைக் கொண்டுள்ளது. இந்த வகைப் பாக்டீரியாக்களுக்கு உதாரணம்:  

- *லெப்டோசுபைரா* சிற்றினங்கள், இது லெப்டோஸ்பிரோசிஸ் (மென்சுருளி நோய்) நோயினை ஏற்படுத்துகிறது.
- *போரெலியா பர்க்டோர்பெரி* போன்ற *பொரெலியா* சிற்றினங்கள், லைம் நோயை உண்டாக்கும் உண்ணியினால் பரவும் பாக்டீரியம்
- *திரிப்போனீமா* *பாலிடம்* போன்ற *திரிப்போனீமா* சிற்றினங்கள், சிபிலிசு உட்பட திரிப்ரெபோனேமாடோஸை ஏற்படுத்தும் துணையினங்கள்
# அப்துல் பாரி சித்திக்

**அப்துல் பாரி சித்திக்** (*Abdul Bari Siddiqui*) என்பவர் பீகாரின் நிதி அமைச்சராக இருந்த ஓர் இந்திய அரசியல்வாதி ஆவார். இவர் பீகார் மாநிலம் தர்பங்கா, அலிநகரை பிரதிநிதித்துவப்படுத்தும் சட்டமன்ற உறுப்பினர் ஆவார். சித்திக் இராச்டிரிய ஜனதா தளம் அரசியல் கட்சியின் உறுப்பினர். 2015ஆம் ஆண்டு நடைபெற்ற பீகார் சட்டப் பேரவைத் தேர்தலில் தர்பங்கா, அலிநகரில் போட்டியிட்டு வெற்றி பெற்றார். 2019ஆம் ஆண்டு நடைபெற்ற மக்களவைத் தேர்தலில் இவர் தர்பங்காவில் போட்டியிட்டு 2,67,979 வாக்குகள் வித்தியாசத்தில் பாஜகவின் கோபால் ஜீ தாக்குரிடம் தோல்வியடைந்தார்.  

முன்னதாக, 2010ஆம் ஆண்டு நடைபெற்ற பீகார் சட்டப் பேரவைத் தேர்தலைத் தொடர்ந்து, ஐக்கிய ஜனதா தளம் மற்றும் பாரதிய ஜனதா கட்சிக்கு இடையே பிளவு, ஏற்பட்டு உத்தியோக பூர்வ எதிர்க்கட்சியாக மாறும் வரை சித்திக் எதிர்க்கட்சித் தலைவராக இருந்தார்.  

2015ஆம் ஆண்டு செப்டம்பரில் பீகார் துடுப்பாட்ட சங்கத்தின் முன்னாள் தலைவர் வினோத் குமாரைத் தோற்கடித்து அதன் தலைவராக சித்திக் தேர்ந்தெடுக்கப்பட்டார். பீகார் மட்டைப்பந்து சங்கத்தின் தலைவராகவும் உள்ளார். இவர் லாலு பிரசாத் யாதவின் நெருங்கிய கூட்டாளி என்பது குறிப்பிடத்தக்கது. 2009-ல், மதுபானி நாடாளுமன்றத் தேர்தலில் போட்டியிட்டு 10 ஆயிரம் வாக்குகள் வித்தியாசத்தில் தோல்வியடைந்தார். இவர் மீண்டும் 2014-ல் மதுபானி மக்களவைத் தேர்தலில் போட்டியிட்டு 15 ஆயிரம் வாக்குகள் வித்தியாசத்தில் பாஜக மூத்த தலைவர் உக்கும்தேவ் நாராயண் யாதவிடம் தோல்வியுற்றார். இவர் 7வது முறையாகச் சட்டமன்ற உறுப்பினர் பதவிக்கு முன்னதாக பகோரா தொகுதியில் போட்டியிட்டார். இந்தத் தொகுதியின் தேர்தல் முடிவுக்குப் பிறகு, அலிநகரில் போட்டியிட்டார்.  

ஜனதா கட்சியினைப் பிரதிநிதித்துவப்படுத்திய அப்துல் பாரி சித்திக் 1977-ல் பகோராவிலிருந்து காங்கிரசின் அரிநாத் மிசுராவை தோற்கடித்தார். இது இவரின் முதல் சட்டமன்ற வெற்றி ஆகும். இதன் பின்னர் பீகார் சட்டப் பேரவை உறுப்பினராக 7 தேர்தல்களில் வெற்றி பெற்றுத் தேர்ந்தெடுக்கப்பட்டுள்ளார்.  

இவரது மகன், அனிசு பாரி தற்போது ஹார்வர்ட் கென்னடி பள்ளியில் எம்.சி/எம்.பி.ஏ. 2023 உறுப்பினராக உள்ளார், தில்லியில் எட்-டெக் ஆரம்ப தொழில் முனைவராக-நிறுவனத்தை நடத்தும் எழுத்தாளர் மற்றும் தொழில்முனைவோர் ஆவார்.
# வால் காக்கை



**வால் காக்கை** (*treepies*) என்பது கோர்விடே குடும்பத்தில் உள்ள நீண்ட வால் பாசரின் பறவைகளின் நான்கு நெருங்கிய தொடர்புடைய வகைகளை ( ***டென்ட்ரோசிட்டா, கிரிப்சிரினா, டெம்னுரஸ்,*** ***பிளாட்டிஸ்முரஸ்*** ) உள்ளடக்கியது. வால் காக்கையில் 12 இனங்கள் உள்ளன. சில வால் காக்கைகள் மேக்பையைப் போலவே இருக்கும். பெரும்பாலான வால் காக்கைகள் கருப்பு, வெள்ளை, சாம்பல் அல்லது பழுப்பு நிறத்தில் இருக்கும். இவை தென்கிழக்காசியாவில் காணப்படுகின்றன. இவை வெப்பமண்டலக் காடுகளில் வாழ்கின்றன. வால் காக்கைகள் பொதுவாக மரங்களில் வாழக்கூடியவை இவை அரிதாகவே தரையில் வந்து உணவு தேடுகின்றன.  

## இனங்கள்
எரிக்சன் *மற்றும் பலவற்றைத் தொடர்ந்து.* (2005), கருப்பு மாக்பீஸ் வால் காக்கைகளுடன் சேர்க்கப்பட்டுள்ளது:  
| *கிரிப்சிரினா* | * ஹூட் வால் காக்கை, *க்ரிப்சிரினா குக்குல்லட்டா*
* ராக்கெட் டெயில்ட் ட்ரீபை, *க்ரிப்சிரினா டெமியா* |
| --- | --- |
| *டென்ட்ரோசிட்டா* | * அந்தமான் வால் காகம், *டென்ட்ரோசிட்டா பெய்லேயி*
* போர்னியன் வால் காக்கை, *Dendrocitta cinerascens*
* சாம்பல் வால் காக்கை, *டென்ட்ரோசிட்டா ஃபார்மோசே*
* காலர்ட் ட்ரீபி, *டென்ட்ரோசிட்டா ஃப்ரண்டலிஸ்*
* வெள்ளை வயிற்று வால் காகம், *டென்ட்ரோசிட்டா லுகோகாஸ்ட்ரா*
* சுமத்ரான் ட்ரீபி, *டென்ட்ரோசிட்டா ஆக்ஸிபிடலிஸ்*
* செம்பழுப்பு வால் காக்கை, *டென்ட்ரோசிட்டா வகாபூண்டா* |
| *பிளாட்டிசுமுரசு* | * மலேய கருப்பு மேக்பை, *பிளாட்டிஸ்முரஸ் லுகோப்டெரஸ்*
* போர்னிய கருப்பு மேக்பை, *பிளாட்டிஸ்முரஸ் அடெரிமஸ்* |
| *டெம்னுரஸ்* | * ராட்செட்-வால் காக்கை, *Temnurus temnurus* |
# விக்கிப்பீடியா:முதற்பக்கக் கட்டுரைகள்/அக்டோபர் 8, 2023

<div id="mp-tfa-img">  

</div>  
**மான் கொம்பு** என்பது செர்விடே (மான்) குடும்ப உறுப்பினர்களுக்கு காணப்படும் ஒரு உறுப்பு ஆகும். இது மானின் மண்டை ஓட்டின் நீட்சிகளாக அமைந்துள்ளது. மான் கொம்புகள் என்பவை எலும்பு, குருத்தெலும்பு, இணைப்பிழையம், தோல், நரம்பு, குருதிக்குழல் ஆகியவற்றால் ஆன ஒரு அமைப்பாகும். மான் கொம்பானது துருவ மான் / கரிபோவைத் தவிர பொதுவாக ஆண் மான்களுக்கு மட்டுமே காணப்படுகின்றன. மானின் கொம்புகளில் கிளைகள் உண்டு. கிளைகளுடைய இக்கொம்புகள் கலைக் கொம்புகள் என்று அழைக்கப்பபடும். மான் கொம்புகள் குறித்த காலத்திற்கு ஒருமுறை உதிர்ந்து மீண்டும் வளரக்கூடியன. **மேலும்...**  
---
<div id="mp-tfa-img">  

</div>  
**அசோகர்** என்பவர் இந்தியத் துணைக் கண்டத்தை ஆண்ட மௌரியப் பேரரசின் மூன்றாவது பேரரசர் ஆவார். இவர் பொதுவாக **மகா அசோகர்** என்று அறியப்படுகிறார். இவர் முதல் வரை ஆட்சி புரிந்தார். இவரது பேரரசானது இந்தியத் துணைக்கண்டத்தின் ஒரு பெரும் பகுதியை உள்ளடக்கியிருந்தது. அது மேற்கில் தற்போதைய ஆப்கானித்தான் முதல் கிழக்கில் தற்போதைய வங்காளதேசம் வரை பரவியிருந்தது. இவரது பேரரசின் தலைநகரம் பாடலிபுத்திரம் ஆகும். இவர் பௌத்தத்தின் புரவலராக விளங்கினார். **மேலும்...**
# கூட்ட அறிக்கை


**கூட்ட அறிக்கை *(Minutes)***, கூட்ட அறிக்கை என்பது ஒரு கூட்டத்தில் விவாதிக்கப்பட்ட விபரங்களின் குறிப்பு ஆகும். பொதுவாக இவை கூட்டத்தின் நிகழ்வுகளை விவரிக்கின்றன மற்றும் பங்கேற்பாளர்களின் பட்டியல், பங்கேற்பாளர்களால் விவாதிக்கப்பட்ட செயல்பாடுகளின் அறிக்கை மற்றும் தொடர்புடைய பதில்கள் அல்லது நடவடிக்கைகளுக்கான முடிவுகள் ஆகியவை அடங்கும்.  

## சொற்பிறப்பியல்
"மினிட்ஸ்" என்ற சொல் லத்தீன் சொற்றொடரான *மினுடா ஸ்கிரிப்டுரா* (அதாவது "சிறிய எழுத்து") "தோராயமான குறிப்புகள்" என்று பொருள்படும் சொல்லில் இருந்து பெறப்பட்டிருக்கலாம்.  

## உருவாக்கம்
கூட்டத்தின் முடிவில் தட்டச்சு செய்பவர் அல்லது நீதிமன்றத்தில் குறிப்பு எடுப்பவர் மூலம் கூட்ட அறிக்கைகள் உருவாக்கப்படலாம், அவர் சுருக்கெழுத்து குறியீட்டைப் பயன்படுத்தி கூட்ட அறிக்கையைத் தயாரித்து பங்கேற்பாளர்களுக்கு வழங்கலாம். மாற்றாக, கூட்டத்தை குறல் பதிவு அல்லது காட்சிப் பதிவு செய்யலாம். மேலும் குழுவின் நியமிக்கப்பட்ட அல்லது முறைசாரா முறையில் நியமிக்கப்பட்ட செயலர் குறிப்பு எடுத்து பின்னர் கூட்ட அறிக்கை தயாரிக்கலாம். அதிகமான அரசு நிறுவனங்கள் நிகழ்நேரத்தில் கூட்ட அறிக்கையைத் பதிவுசெய்து தயார் செய்ய கூட்ட அறிக்கைப் பதிவு மென்பொருளைப் பயன்படுத்துகின்றன.
# தரவகம்

<references group="" responsive="1"></references>  
தரவகம் என்பது உரை மற்றும் பேச்சு தொடர்பான தரவுத்தொகுப்பாகும். இது மொழியியல் தரவு, அறிவியல் தரவு, பொறியியல் தரவு என்று ஒவ்வொரு துறைகள் சார்ந்த தரவுத் தொகுப்பாகவும் விளங்குகிறது. இதை அடிப்படையாகக் கொண்டு பல்வேறு மொழித் தொழில்நுட்ப கருவிகள் உருவாக்கப்படும்.  

## கூறுபாடுகள்
ஒரு தரவு மையம் ஒரு தரவுக் கிடங்கிலிருந்து வேறுபடுகிறது. ஏனெனில் அது பொதுவாக ஒருங்கிணைக்கப்படாததும் பெரும்பாலும் வெவ்வேறு வகைகளில் இருக்கும். தரவுக் கிடங்கு வகைகளும் ஆகும். இது ஒரு செயல்பாட்டு தரவுக் கிடங்கிலிருந்து வேறுபடுகிறது , ஏனெனில் ஒரு தரவு மையம் செயல்பாட்டுத் தரவுகளுக்கு மட்டும் வரம்புப்படுத்தப்பட வேண்டியதில்லை.  

ஒரு தரவு மையம் தரவை ஒரே இடத்தில் தேக்குவதற்குப் பதிலாக , பல விரும்பத்தக்க படிவங்களில் தரவை வழங்குகிறது. மேலும் இது தரவுகளுக்கு நகலெடுத்தலைத் தவிர்த்தல், தரத்தையும் பாதுகாப்பையும் வழங்கல், இன்னும் வினவுவதற்கான செந்தர முறைகளையும் சேர்ப்பதால் தரவு ஏரியிலிருந்து வேறுபடுகிறது. தரவு ஏரி தரவை ஒரே இடத்தில் தேக்கி வைப்பதற்கும் , தரவை செயலாக்க அல்லது அதற்கு மதிப்பைச் சேர்க்க நுகர்வோரை விடுவதற்கும் மட்டும் உதவுகிறது.  

தரவு மையங்கள் ஒரு நிறுவனத்திற்குள் சரியான தரவுகளுக்குச் செல்ல சிறந்த இடமாகும். இதனால் அழைப்பாளர்களுக்கும் தரவு வழங்குபவர்களுக்கும் இடையிலான பல புள்ளி க்கு - புள்ளி இணைப்புகள் செய்யப்பட வேண்டியதில்லை. இதனால் தரவு மைய அமைப்பு வழங்கல்கள், அட்டவணைகளுக்காக பல்வேறு தரவக அணிகளுடன் பேச்சுவார்த்தை நடத்த முடியும். பல்வேறு தரவக அணிகள் பலவற்றிலிருந்து புதிய சேவைகள், கூறுபாடுகளைப் பெற முயலும்போது, அவையும் பல்வேறு அணிகளில் இருந்து அவற்றைப்பெறுவதால், அனைவருக்கும் வழங்கும் ஒரு இலவசமான நிறுவனமாக அமைய முடியாது.
# பகத் பூல் சிங் அரசு மகளிர் மருத்துவக் கல்லூரி



**பகத் பூல் சிங் அரசு மகளிர் மருத்துவக் கல்லூரி,** இந்தியாவின் அரியானாவின் சோனேபட் மாவட்டத்தில் கோகானாவில் கான்பூர் கலனில் உள்ள ஒரு பொது மகளிர் மருத்துவக் கல்லூரி ஆகும். இது சுதந்திர இந்தியாவின் முதல் மகளிர் அரசு மருத்துவக் கல்லூரி. இக்கல்லூரி 1914-ல் நிறுவப்பட்ட தில்லியின் லேடி ஹார்டிங் மருத்துவக் கல்லூரிக்குப் பிறகு வட இந்தியாவில் நிறுவப்பட்ட முதல் நிறுவனம் ஆகும். 2013ஆம் ஆண்டு அனைத்துலக பெண்கள் நாளன்று, இந்தியத் தேசிய காங்கிரசு கட்சித் தலைவர் சோனியா காந்தியால் இந்தக் கல்லூரி திறந்து வைக்கப்பட்டது.  

## வரலாறு
2008ஆம் ஆண்டில், அரியானா முதல்வர் பூபேந்தர் சிங் ஹூடா, கான்பூர் கலானில் உள்ள பகத் பூல் சிங் மகளிர் பல்கலைக்கழகத்தின் கீழ் மகளிர் மருத்துவக் கல்லூரியை நிறுவுவதற்கான திட்டத்தை முதலில் அறிவித்தார். 2009ஆம் ஆண்டு மார்ச் 1ஆம் தேதி சோனியா காந்தி இந்தக் கல்லூரிக்கு அடிக்கல் நாட்டினார். இந்தக் கல்லூரியின் தொடர்புடைய மருத்துவமனை 100 படுக்கைகள் மற்றும் 21 மருத்துவர்களைக் கொண்ட குழுவுடன் 2011ஆம் ஆண்டு செயல்படத் தொடங்கியது. இந்த எண்ணிக்கை மார்ச் 2013 நிலவரப்படி 450 படுக்கைகள் மற்றும் 211 மருத்துவர்களுடன் தரம் உயர்த்தப்பட்டது.  

## படிப்புகள் மற்றும் இணைப்பு
பகத் பூல் சிங் பெண்களுக்கான அரசு மருத்துவக் கல்லூரி இளநிலை மருத்துவம் படிப்புகளில் மருத்துவக் கல்வி மற்றும் பயிற்சியை வழங்குகிறது. இக்கல்லூரி தேசிய மருத்துவ ஆணையத்தால் அங்கீகரிக்கப்பட்டு பண்டிட் பகவத் தயாள் சர்மா சுகாதார அறிவியல் பல்கலைக்கழகத்துடன் இணைக்கப்பட்டுள்ளது. பிற இந்திய மருத்துவக் கல்லூரிகளைப் போலவே, இந்தக் கல்லூரியிலும் மாணவர் சேர்க்கை தேசிய தகுதி மற்றும் நுழைவுத் தேர்வு மூலம் தகுதியின் அடிப்படையில் நடைபெறுகிறது.  

## குறிப்பிடத்தக்க முன்னாள் மாணவர்கள்

- மானுஷி சில்லர் - உலக அழகி 2017 போட்டியின் வெற்றியாளர் மற்றும் நடிகை.

## மேலும் பார்க்கவும்

- அரியானாவில் உள்ள மருத்துவக் கல்லூரிகளின் பட்டியல்
# ரத்தம் (திரைப்படம்)


**ரத்தம்** (Translation : Blood) இன்பினிட்டி பிலிம் வென்சர்சு தயாரிப்பில் சிஎஸ் அமுதன் இயக்கியிருக்கும் தமிழ்த் திரைப்படம். இத்திரைப்படம் 2023ஆம் ஆண்டு அக்டோபர் 6ஆம் தேதி திரையரங்குகளில் வெளியானது. இத்திரைப்படத்திற்கு கண்ணன் நாராயணன் இசை அமைத்திருக்கின்றார். கதாநாயகனாக விஜய் ஆண்டனி நடித்திருக்கின்றார். மேலும் நந்திதா ஸ்வேதா, மகிமா நம்பியார் போன்றோர் இத் திரைப்படத்தில் நடித்திருக்கின்றார்கள். முதன் முறையாக தொழில்நுட்பத்தை கொண்டு கொலைகளைச் செய்யும் ஒரு கூலிப்படையை தமிழ் சினிமாவிற்கு அறிமுகப்படுத்தியிருக்கின்றார் இயக்குநர்.  

## கதை
புகழ்பெற்ற புலனாய்வுப் இதழியலாளர் விஜய் ஆண்டனி, மனைவி பிரசவ நேரத்தில் இறந்துவிட அதற்கு தனது வேலையும் ஒரு காரணம் என எண்ணி தனது வேலையைத் துறந்து தனது மகளுடன் கொல்கத்தாவில் வசிக்கின்றார். கவலையை மறக்க குடிக்கு அடிமையான விஜய் ஆண்டனியை அவரை தனது மகன் போல வளர்த்த பத்திரிக்கை நடத்தும் நிழல்கள் ரவி ஒரு நாள் சந்தித்து தனது மகன் அலுவலகத்திலேயே கொடுரமாக கொலை செய்யப்பட்டதை தெரிவிக்கின்றார். விஜய் ஆண்டனியும் சென்னைக்கு வந்து பத்திரிக்கை அலுவலகத்தில் பணிக்குச் சேர்ந்து தனக்கு கிடைக்கும் தகவல்களைக் கொண்டு குற்றவாளியை எவ்வாறு கண்டுபிடிக்கின்றார் என்பதே மீதிக்கதை.
# செந்தலை வாத்து



**செந்தலை வாத்து** ( pink-headed duck, (*Rhodonessa caryophyllacea* ) என்பது ஒரு பெரிய முக்குளி வாத்து ஆகும். இது ஒரு காலத்தில் இந்தியாவின் கங்கை சமவெளிகளிலும், மகாராட்டிரம், வங்காளதேசத்தின் சில பகுதிகளிலும், மியான்மரின் ஆற்றுச் சதுப்பு நிலங்களிலும் காணப்பட்டது. ஆனால் 1950 களில் அற்றுவிட்டதோ என்று அஞ்சப்பட்டது. பல தேடல்களைத் தொடர்ந்து இவை இருப்பதற்கான எந்த சான்றும் கிடைக்கவில்லை. வடக்கு மியான்மரின் அணுக முடியாத சதுப்பு நிலப் பகுதிகளில் இது இருக்கலாம் என்றும், அந்த பகுதியில் இருந்து வந்த சில பறவை நோக்கர்களின் அறிக்கைகள் இதன் நிலையை "மிக அருகிய இனம்" என்று அறிவிக்க வழிவகுத்தது. இந்த இனம் எந்த பேரினத்தில் உள்ளது என்பது சர்ச்சைக்கு உரியதாக உள்ளது. மேலும் சிலர் இது செங்களியனுடன் ( *நெட்டா ருஃபினா* ) நெருங்கியதாக இருப்பதாக பரிந்துரைத்தாலும், மற்றவர்கள் இதை தனி இனத்தில் வைத்துள்ளனர். கருமையான உடலுடன் இளஞ்சிவப்பு தலை கொண்ட இது தனித்துவமான தோறம் கொண்டது. இதன் இறக்கையில் உள்ள நிறத் திட்டு மற்றும் நீண்ட மெல்லிய கழுத்து ஆகியவை பொதுவாக புள்ளி மூக்கு வாத்துகளுடன் பகிர்ந்து கொள்ளும் பொதுவான அம்சங்களாகும். இதன் முட்டைகள் ஏறக்குறைய கோளமாக இருப்பது ஒரு விசேசமாக பார்க்கப்படுகிறது.
# தி. சி. கௌரி சங்கர்

**தி. சி. கௌரி சங்கர்** (*D. C. Gowri Shankar*) ஒரு இந்திய அரசியல்வாதியும் கருநாடகா முன்னாள் சட்டமன்ற உறுப்பினரும் ஆவார். இவர் 2008ஆம் ஆண்டு நடைபெற்ற கர்நாடக சட்டமன்றத் தேர்தலில் ஜனதா தளம் (மதச்சார்பற்ற) உறுப்பினராக மதுகிரி சட்டமன்றத் தொகுதியிலிருந்து கருநாடக சட்டமன்றத்திற்குத் தேர்ந்தெடுக்கப்பட்டார்.  

2013 சட்டமன்றத் தேர்தலில் பிறகு துமக்கூரூ ஊரக சட்டமன்றத் தொகுதியில் போட்டியிட்டு 1500 வாக்குகள் வித்தியாசத்தில் தோல்வியுற்றார். பின்னர் மீண்டும் 2018 தேர்தலில் போட்டியிட்டு 5640 வாக்குகள் வித்தியாசத்தில் வென்று இரண்டாவது முறையாகச் சட்டமன்ற உறுப்பினர் ஆனார். ஜனதா தளம் மற்றும் காங்கிரசு கூட்டணி ஆட்சியில் 6 மாதங்கள் எம்எஸ்ஐஎல் அறக்கட்டளையின் தலைவராக இருந்தார்.  

மார்ச் 2023-ல், துமக்கூர் கிராமப்புற சட்டமன்றத் தொகுதியின் சட்டமன்ற உறுப்பினராக இருந்த கவுரி சங்கரைக் கருநாடக உயர்நீதிமன்றம் தகுதி நீக்கம் செய்தது. நீதிபதி எஸ். சுனில் தத் யாதவ், கவுரி சங்கர் 2018-ல் தனது தேர்தல் பிரச்சாரத்தில் அங்கீகரிக்கப்படாத வழிகளைப் பயன்படுத்தியதாகத் தீர்ப்பளித்தார்.